《送吴太史奉使代藩》
明代·尹台

玉节金函出塞垣，朱衣白鸟照边村。云中吏拜孤峰驿，雪外人迎古碛屯。

汉代河山新典册，周家盘石旧宗藩。归朝伫听汾阴赋，莫学枚生吟兔园。

作者简介：（1506—1579）明吉安府永新人，字崇基，号洞山先生。嘉靖十四年进士。授编修。迁国子司业，所奖拔多为名士。旋还任修撰，专理诰敕。忤仇鸾，几得罪，会鸾先被杀，乃已。严嵩欲结为姻好，拒之，遂有怨。出为南京祭酒，将行，劝嵩勿害杨继盛。历官为南京礼部尚书。留意理学，其学不傍门户，能密自体验。有《洞农堂集》。